DJNovice - junij 2019

**ESPD - obvestilo**

Evropska komisija nas je obvestila, da s koncem aprila 2019 ne zagotavlja več tehnične pomoči za ESPD v vseh jezikih držav članic Evropske unije, zato od  2. 5. 2019 na spletni strani <http://ec.europa.eu/growth/single-market/public-procurement/e-procurement/espd_en> ni več možno uporabljati evropskega eESPD obrazca, ki ste ga lahko naročniki pripravljali in nato vključevali v vaše razpisne dokumentacije pri postopkih oddaje javnih naročil.

V kolikor naročnik pričakuje, da bodo v postopku javnega naročila sodelovali zlasti tuji kandidati oziroma ponudniki, predlagamo, da namesto storitve eESPD, ki jo je razvila Evropska komisija in od 2. 5. 2019 ni več na voljo, uporabi storitev ESPD ali za Bolgarijo ali za Portugalsko, ki je dosegljiva na prej navedeni spletni povezavi. Še vedno pa mora naročnik v tem primeru paziti, da opredeli razloge za izključitev na način, kot jih ureja 75. člen ZJN-3, in da v ESPD vključi vsaj tiste izmed njih, ki so obvezni. Posebno pozornost pa je potrebno nameniti nacionalnim razlogom za izključitev, ki sta navedena v Delu III: Razlogi za izključitev, točka D: Izključno nacionalni razlogi za izključitev, ki ju morate (poleg ostalih razlogov za izključitev) v svoji razpisni dokumentaciji jasno navesti in dati ponudnikom jasna navodila, kaj je v ESPD-ju potrebno obkljukati.

Zaenkrat portal javnih naročil še ne nudi možnosti priprave ESPD v angleškem jeziku. Opozarjamo pa, da ESPD izpolnjen na portalu javnih naročil še vedno ni kompatibilen s storitvijo ESPD na strani Evropske komisije ter obratno. Torej, če naročnik pripravi ESPD na strani Evropske komisije mora dati navodila naročnikom za izpolnitev ESPD na tej strani in obratno.

**INFORMACIJSKI SISTEM e-JN**

V informacijskem sistemu e-JN je registriranih čez **13.000** **uporabnikov** naročnikov in ponudnikov. V delu e-Oddaja se samodejno izvede tudi **do 50 javnih odpiranj ponudb dnevno**. Preko e-Dosje naročniki v uradnih evidencah **mesečno** izvedejo povprečno približno **2.200 poizvedb**. Od 10. maja 2019, ko je v produkcijskem okolju nameščen prenovljen e-Katalog, je bilo v katalogu izvedenih **čez 1.000 naročil** na podlagi sklenjenih pogodb ali okvirnih sporazumov.

**SKUPNO JAVNO NAROČANJE**

Ministrstvo za javno upravo bo začelo z zbiranjem potreb za skupno javno naročilo vlade za **nakup, konfiguracijo in namestitev energijsko učinkovitih osebnih računalnikov in zaslonov**. Naročniki, ki ste zavezani k skupnemu javnemu naročanju in naročniki obstoječega naročila, boste s strani ministrstva pozvani k oddaji potreb. Vsi drugi naročniki, **ki bi se želeli priključiti** predmetnemu skupnemu javnemu naročilu, nam sporočite svoj interes za pristop na elektronski naslov: gp.mju@gov.si (sklic na št. zadeve: 4301-15/2019).

TELEFONSKO SVETOVANJE – JULIJ IN AVGUST

DJN obvešča uporabnike, da bo telefonsko svetovanje (sistem javnega naročanja) na številki 01 478 1688, **v juliju in avgustu** potekalo vsak **torek** med 9.00 in 12.00 uro.

Ostale oblike pomoči (tudi navedene spodaj) potekajo nemoteno.

**NE SPREGLEJTE****:**

Novejša sodba sodišča EU s področja javnega naročanja (vezana na hujšo kršitev poklicnih pravil):

* v zadevi C-41/18 z dne 19. junija 2019:

http://curia.europa.eu/juris/document/document.jsf?text=&docid=215214&pageIndex=0&doclang=SL&mode=req&dir=&occ=first&part=1&cid=10457083

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek**[[1]](#footnote-1)** med 9.00 in 12.00 uro: <http://www.djn.mju.gov.si/narocniki/svetovanje>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <http://www.djn.mju.gov.si/narocniki/svetovanje>

1. Razen v juliju in avgustu, ko poteka le ob torkih. [↑](#footnote-ref-1)